stanford-oval/wikipedia huggingface dataset:
יחידת השליטה הימית
מבנה היחידה > גף סיורי ים (גס"י)

יחידת כטמ"מים הכפופה לטייסת 200 בחיל האוויר, משמשת לסיורים ימיים. מפקד הגף בתקן רס"ן.
שיטות עבודה עיקריות

יחידת השליטה מקיימת בקרה על פעילות הבט"ש והאימונים של היחידות הלוחמות, שליטה על מערך הצוללות, ובניית תמונת המצב היבשתית בבסיסי חיל הים בשגרה ובחירום. היחידה עוקבת ושולטת על כלל המבצעים, התרגילים, פעילות הבט"ש, האימונים והניסויים הנעשים על ידי כלי השיט בזירה הימית.
היחידה מפעילה את חדר המלחמה לפיקוד חיל הים. מציגה למפקד את תמונת הזירה בכך שהיא מרכזת את הנתונים מסיורי האוויר מעל הים וכלל מוצבי הגילוי לאורך חופי הארץ. בעזרת אמצעים מתקדמים וחדישים. ומעבירה את פקודותיו ליעדם.
היחידה מקיימת קשר בין כלי השייט שבים למפקדת חיל הים באמצעות הקשר האלחוטי.
בעבר הדרך העיקרית הייתה בשימוש בקוד המורס לטוח הרחוק ובאלחוט דיבור בטווח הקרוב. כיום מופעלים אמצעי קשר מחשבים מתקדמים.
אירועים עיקריים

במהלך קיום היחידה התמודדו אנשיה עם מרבית האירועים שהתרחשו בזירה הימית. האירועים המכוננים להלן.
30 באוקטובר 1956 - הכוונת משחתות חיל הים ליירוט איברהים אל אוואל.
8 ביוני 1967 - הכוונת טרפדות חיל הים לתקרית ליברטי.
25 בינואר 1969- אבדן הקשר עקב טביעת הצוללת דקר.
באפריל 1973 - מעבר מטה חיל הים לבסיס הקריה בתל אביב.
אוקטובר 1973 - הזירה הימית במלחמת יום הכיפורים
1982 - תמונת המצב במהלך הזירה הימית במלחמת שלום הגליל
אוקטובר 2018 - שינוי תפיסת הארגון - מעבר מיש"י ליחידת השליטה בזירת המים הכלכליים והעלאת דרג היחידה לרמת מחלקה - מפקד בדרגת אל"ם (במקום סא"ל)
7 באוקטובר 2023 - מלחמת חרבות ברזל
מפקדי היחידה

| מפקדי היחידה לדורותיהם> שם המפקד | מפקדי היחידה לדורותיהם> תקופת כהונה | מפקדי היחידה לדורותיהם> תרומה לשליטה | מפקדי היחידה לדורותיהם> תמונה | מפקדי היחידה לדורותיהם>  | מפקדי היחידה לדורותיהם>  |
| --- | --- | --- | --- | --- | --- |
| רפי אטלינגר | 1963 עד 1964 |  |  |  |  |
| משה טבק | 1965 עד 1966 |  |  |  |  |
| רמי לונץ | 1966 - 1967 | מלחמת ששת הימים |  |  |  |

אלכס דרורי: 
| עמי מאור | 1970 |  |  |  |  |
| נסים משיח | 1971 עד 1974 | מלחמת יום הכיפורים |  |  |  |
| חיים גבע | 1975 עד 1976 |  |  |  |  |
| משה אורון | 1976 עד 1979 | שינוי שם היחידה מ"יחידת קשר וגילוי" ל"יחידת שליטה ימית" |  |  |  |
| מוסה לוי | 1979 - 1980 תקופה קצרה |  | 1975  |  |  |
| אמיל שרביט | 1980 עד 1981 |  |  |  |  |
| אורן קרני | 1982 עד 1984 |  |  |  |  |
| שלמה עופר | 1984 עד 1986 | מעבר למחשוב לתמונה ימית ותקשורת דיגיטלית |  |  |  |
| בני הוד | אוגוסט 1986- אוגוסט 1989 עם הפסקה | שיפוץ הבור, מעבר מלוחות פרספקס למחשוב, שינוי תפיסת השליטה בחיל הים |  |  |  |
| גדי קציר | ינואר - יוני 1987 | ממלא מקום  |  |  |  |
| דרור אלוני | אוגוסט 1989 - יולי 1991 |  |  |  |  |
| משה קינן | יולי 1991 - אוקטובר 1993 |  |  |  |  |
| אלי גמבש | אוקטובר 1993 - 1997 |  |  |  |  |
| נעם פייג | אוקטובר 1995 - יוני 1997 |  |  |  |  |
| בני שפנייר | יוני 1997 – יולי 1999 |  |  |  |  |
| יורם לקס | יולי 1999 - יוני 2000 |  |  |  |  |
| יוסי שחף | יוני 2001 -יולי 2003 | מבצעי "גאות ושפל" ולכידת "אבו חסן" |  |  |  |
| שלומי בסון | יולי 2003 – דצמבר 2004 |  |  |  |  |
| רונן שפיר | דצמבר -2004 יולי 2005 |  |  |  |  |
| רם אגדי | יולי 2005 – נובמבר 2007 | תוכנית ההתנתקות מעזה |  |  |  |
| סמי צמח | נובמבר 2007 - יולי 2010 |  |  |  |  |
| אייל פייס | יולי 2010 - אפריל 2013 | "חוק ברזל" תפיסת ה"ויקטוריה", ומבצע "עמוד ענן" |  |  |  |
| גיל רינת | אפריל 2013 - פברואר 2014 |  |  |  |  |
| אסי בן חמו | מרץ 2014 - ספטמבר 2016 | "צוק איתן" ומבצע "חשיפה מלאה" תפיסת "קלוס סי" |  |  |  |
| ליאב זילברמן | אוקטובר 2016 - ספטמבר - 2018 |  |  |  |  |
| יניב לביא | ספטמבר 2018 - דצמבר 2020 | שינוי הגדרת היחידה ל"יחידת השליטה בזירת המים הכלכליים" |  |  |  |
| איתן פז | דצמבר 2020 - ספטמבר 2022 | מבצע שומר החומות |  |  |  |
| אריק פוני | ספטמבר 2022 - יוני 2024 | מלחמת חרבות ברזל |  |  |  |
| רן שטייגמן | יוני 2024 - הווה |  |  |  |  |
 ↑  התמונה מתקופה מוקדמת יותר.  ↑  התמונה מתקופה מוקדמת יותר.  ↑  בזמן שבני הוד ליווה את אשתו שהייתה בהריון בסיכון  ↑  התמונה מתקופה מאוחרת יותר.  ↑  התמונה מתקופה מאוחרת יותר.
הערות שוליים

|  זרוע הים  |
| --- | --- | --- |
| מפקדת זרוע הים | מספן הים • מספן המטה • מספן המודיעין • מספן הציוד • מספן כוח האדם |   |
| בסיסים | בסיס חיפה • בסיס אשדוד • בסיס אילת • בסיס עתלית • מספנת זרוע הים • בסיס ציוד ותובלה • בה"ד זרוע הים |   |
| שייטות | שייטת ספינות הטילים (שייטת 3) • שייטת הצוללות (שייטת 7) • שייטת 13 |   |
| פלגות הבט"ש | פלגה 916 • פלגה 915 • פלגה 914 • יחידת סנפיר |   |
| יחידות נוספות | יחידת האיתור התת-מימית • יחידת השליטה הימית • המכון לרפואה ימית • יחידת מפת"ח • יחידה 663 • היחידה למשימות תת-מימיות • שייטת הנחתות • גף סיורי ים |   |
| בתי ספר לפיקוד | קורס חובלים • בית הספר לפיקוד ימי |   |
| יחידות שפורקו | שייטת המשחתות (שייטת 1) • פלגות הטרפדות • פלגה 788 (חוליית הכנרת) • יחידת הנצלה ימית • מרכז תקשו"ב |   |
בק"שיות (בקריות שליטה ימית) זירה ימית דרומית
אבי ביצור

| --- | --- |

 לידה:  3 בדצמבר 1956 (בן 68) 
 מדינה:  ישראל 
 השכלה:  אוניברסיטת תל אביב  אוניברסיטת חיפה  אוניברסיטת בר-אילן 
 
אבי ביצור (נולד ב-3 בדצמבר 1956) הוא מומחה להגנת העורף. היה המנכ"ל הראשון של המשרד לענייני גמלאים בשנים 2007–2009. ראש ההתמחות לגרונטולוגיה יישומית במכללה האקדמית בית ברל, מרצה בכיר, ראש התוכנית לחברה, ביטחון והגנת העורף במכללה האקדמית בית ברל. פרש מצה״ל לאחר 23 שנות שירות. מומחה לזקנה וגרונטולוגיה.
קריירה ציבורית

בשנת 1997 השתחרר מצה"ל בדרגת סגן-אלוף בתום 23 שנות שירות. בין התפקידים שמילא בצה"ל: ראש ענף ביצורים, מפקד קורס קציני הנדסה, סגן מפקד חטיבת הצנחנים ומפקד בית הספר לאב"כ של צה"ל.
קיבל תואר ראשון (בהצטיינות) במדע המדינה מאוניברסיטת תל אביב ותואר שני במדע המדינה מאוניברסיטת חיפה. בשנת ה'תשס"ג קיבל תואר דוקטור מטעם אוניברסיטת בר-אילן על עבודה שכותרתה "מעמד העורף בתפישת הביטחון הלאומי בישראל בין השנים 1948–1956", שנעשתה בהנחייתו של פרופ' סטיוארט כהן.
לאחר שחרורו מצה"ל עסק, בנוסף לדוקטורט, בנושאים חברתיים.
בשנים 2001 עד 2005 כיהן כמזכ"ל מפלגת "עם אחד", תוך התמקדות בזכויות חברתיות לנכים, לקשישים, לגמלאים ולנזקקים.
בשנים 2004 עד 2006 כיהן כיו"ר לשכת הקשר של ההסתדרות עם הכנסת, ובמסגרת זו עסק בזכויות עובדים, תוך דגש על שמירת זכויות גמלאים. בחודש ינואר 2006 נבחר למקום ה-24 ברשימת מועמדי מפלגת העבודה לכנסת ה-17 כנציג מחוז דן וכראש המטה למען זכויות הנכים. הרשימה זכתה בבחירות אלה ב-19 מנדטים, וביצור לא נבחר לכנסת.
לאחר הקמת ממשלת ישראל השלושים ואחת והקמת יחידת סמך לענייני גמלאים במשרד ראש הממשלה, מונה ביצור לעמוד בראש היחידה. בחודש אוגוסט 2007, עם הפיכת היחידה למשרד לענייני גמלאים, מונה על ידי השר לענייני גמלאים, רפי איתן, כמנכ"ל המשרד החדש.
לאחר הבחירות לכנסת השמונה עשרה המשיך בתפקידו כשבתפקיד השר מחזיק ראש הממשלה, בנימין נתניהו. לאחר שנה וחצי עזב ביצור את המשרד. ביצור משמש כמרצה באוניברסיטת בר-אילן ובמכללה האקדמית בית ברל. כמו כן משמש כחבר בהנהלת תיאטרון יידישפיל, חבר הנהלה באגודה לגרונטולוגיה, חבר הנהלת האגודה לחקר יחסי צבא חברה וחבר הנהלת מילבת-למען הזקנים והנכים.
נושא במשרת ראש החוג לביטחון והגנת העורף בפקולטה לתרבות וחברה במכללה האקדמית בית ברל וראש ההתמחות בגרונטולוגיה יישומית במכללה האקדמית בית ברל בדרגת מרצה בכיר.
פרסם מספר ספרים,[דרושה הבהרה] עשרות מאמרים אקדמיים ומאות מאמרים פובליציסטיים. משמש כפרשן הביטחוני של רדיו רק"ע מתאגיד השידור הישראלי, ומתראיין קבוע כמומחה לזיקנה בישראל.
משפחה

ביצור מתגורר בפתח תקווה, הוא היה נשוי ללאה, אב לשלושה ילדים וסב.
קונג'אק

| קונג'אק |
| --- | --- |

מיון מדעי
ממלכה:: צמחים
מערכה:: בעלי פרחים
סדרה:: כף צפרדע
משפחה:: לופיים
סוג:: Amorphophallus
מין:: קונג'אק
שם מדעי
 Amorphophallus konjac ‏קוך, 1858

קונג'אק או קוניאק (שם מדעי: Amorphophallus konjac) הוא צמח ממשפחת הלופיים. הוא צמח בר הגדל באזורים חמים בעלי אקלים סובטרופי עד טרופי במזרח אסיה. כמו כן, הוא גדל באפריקה, באוסטרליה ובעיקר באיים טרופיים[דרוש מקור].
הקונג'אק הוא צמח רב שנתי בעל פקעת שקוטרה עשוי להגיע ל-25 ס"מ. בהקשרים קולינרים נקרא הקונג'אק לעיתים בשם "קוניאקו" (konnyaku), שהוא שמו היפני של הצמח, זאת משום שהוא מהווה מרכיב דומיננטי יחסית במטבח היפני.
שימושים

את צמחי הקונג'אק מגדלים בסין, קוריאה, טייואן, יפן ודרום-מזרח אסיה בשביל פקעותיו העשירות בעמילן, אשר בהן משתמשים להכנת קמח, ג'לי ותחליף צמחי לג'לטין. במטבח היפני, הקונג'אק הוא מרכיב בולט במרק האודן. המטבח היפני כולל מאכלים מבוססי קונג'אק נוספים, כגון נודלס מקמח קונג'אק.
שימושים > ערך תזונתי

פקעת קונג'אק יבשה מכילה כ-40% גלוקומנן, סיב תזונתי צמיגי המעניק לג'לי המופק מפקעת הקונג'אק את צמיגותו, ועשוי להיות המקור לסגולות בריאותיות מסוימות שיוחסו לצמח ברפואה הסינית. הקונג'אק דל מאוד בקלוריות ועשיר בסיבים תזונתיים, ולכן משמש לעיתים כמזון דיאטטי ואף ליצירת תוספי תזונה למטרות הרזיה, לעיתים קרובות בצורת אטריות.
קהילת אנשי הספקטרום האוטיסטי בישראל

סמליל הארגון
אס"י - קהילת אנשי הספקטרום האוטיסטי בישראל הוא ארגון הזכויות האוטיסטי הישראלי. הארגון הוקם בראשית שנת 2006, כשהוא שואב את השראתו מהארגון הבינלאומי הוותיק "רשת האוטיסטים הבינלאומית". הארגון נוסד בידי קבוצת אנשים הנמצאים על הקשת האוטיסטית ונועד להוות מפלט חברתי לאנשי הקשת האוטיסטית, לקשר בינם לבין עצמם ובינם לבין ארגונים מקבילים במדינות אחרות בעולם.
רקע

בשנת 2005, פרסמה יו"ר אס"י, סולה שלי, את המאמר "קהילה אוטיסטית: מה, למה ואיך". לפי המאמר המונח "קהילה אוטיסטית" עשוי להישמע להרבה אנשים כסתירה פנימית משום שלפי ההגדרה של אוטיזם, יש לאוטיסטים קשיים באינטראקציה חברתית, אך קיומה של קהילה אוטיסטית מרמז על אי-דיוקים בדימוי השכיח של אוטיזם. אוטיסטים עושים הרבה מן הדברים שהאבחנה שלהם כביכול שוללת, אבל הם עושים אותם באופן שונה ממה שאנשים נוירוטיפיקלים עושים. אוטיסטים רבים, גם אלה שאין להם חברים שאינם אוטיסטים, מעוניינים בקשרים עם אוטיסטים אחרים. הם רואים חברויות אלה כמשמעותיות ומתגמלות.
פעילות

אס"י הוא המייצג העיקרי של הקהילה האוטיסטית ושל התרבות האוטיסטית במדינת ישראל, היות שהוא הארגון היחיד (פרט לעוצמת הרצף), והוותיק ביותר, שהוקם על ידי אוטיסטים, מנוהל על ידי אוטיסטים, שכל החברים בו הם אוטיסטים, ומיועד רק כדי לעזור לאוטיסטים (ספציפית בישראל).
חברי אס"י מנהלים אתר אינטרנט, הכולל חדשות מן הקהילה האוטיסטית בישראל ומחוצה לה, כתבי א"סים בעברית וכתבים מתורגמים לעברית, וכן יצירות לא מילוליות. חברי הארגון שומרים על קשר קבוע עם חברי ארגונים מקבילים במדינות אחרות בעולם, ואף משתתפים בכנסים בינלאומיים של אנשי הקשת האוטיסטית. בחודש יוני 2006, קיימו חברי אסי אירוע לציון חג האוטיסטים הבינלאומי, שהיה האירוע הישראלי הראשון לציון החג. מדי שנה, מציינים בישראל את חג האוטיסטים הבינלאומי, ומדי שנה מתקיים מפגש של אנשים שלא בהכרח מאובחנים כאוטיסטים, אבל לכל הפחות הם כולם מגדירים את עצמם כאוטיסטים לרגל החג.
באתר של אס"י ניתן למצוא ולמלא את ה "Autism-spectrum quotient - ASQ", אחת מהשיטות לאבחון אוטיזם. בנוסף, חברי אס"י פרסמו באתר שלהם מספר מסמכים, המייצגים את הצהרת הכוונות של הארגון, והפעילויות בו הוא עוסק, ומטרותיו. במסמכים האלו, אס"י מסבירים מדוע הם נוסדו, הסברים (לא עדכניים) על מהו אוטיזם, על הצורך בקהילה, ומספר משפטים המהווים מעין כללים אתיים של התנהלות הארגון. אס"י מנסים לעזור לאוטיסטים להתאגד כקבוצה מלוכדת.
כנסים

בנובמבר 2019 ארגנו חברי אס"י בשיתוף עם עמותת "אבני דרך לחיים" (עמותה המסייעת לאוטיסטים בתפקוד גבוה) אירוע בשם "אוטיסטיכנס 2019". גם עמותת אלו"ט שיתפה פעולה עם האוטיסטיכנס. הכנס נמשך שלושה ימים וכלל סדנאות, פעילויות והרצאות, כאשר ביומיים הראשונים של הכנס השתתפו אוטיסטים בלבד, ורק ביום השלישי והאחרון של הכנס הורשו נוירוטיפיקלים להיכנס ולהשתתף בכנס.
ברשתות החברתיות

ברשת החברתית פייסבוק, יש לאס"י דף רשמי, שנכון ליוני 2022 יש לו כ-6,700 לייקים ו-6,900 עוקבים, ושנוצר בפייסבוק לפני כמה שנים, ועד היום (נכון ל-2020), הדף ממשיך לפרסם חדשות בינלאומיות בנושאים הקשורים בקהילה האוטיסטית, תרבות אוטיסטית, מחקרים וספרים בתחום האוטיזם, אנקדוטות של אוטיסטים מכל רחבי העולם שכותבים על האוטיזם שלהם ועל סיפורי חייהם, על הכנסים וההפגנות שאס"י מקיימים ועוד. הדף גם מפרסם את כתובת האימייל הרשמית של אס"י.
בנוסף, נכון ליולי 2020, חברי אס"י חן גרשוני ואסף מרקוביץ, מנהלים את קבוצת הפייסבוק הסגורה "המגוון האוטיסטי - הקבוצה הסגורה", שנוצרה ב-28 באפריל 2014.
הופעות בתקשורת

ב-1 באוגוסט 2019, בפרק השני של העונה השנייה של התוכנית "סליחה על השאלה", השתתפו מגוון אוטיסטים, ביניהם כמה מחברי אס"י: אסף מרקוביץ ועודד פישר.
בנוסף, בינואר 2020 השתתפו והופיעו חלק מחברי אס"י (חן גרשוני ואסף מרקוביץ) בתוכנית "אחד ממאה", שכללה 4 פרקים, ועסקה בלראיין מגוון אוטיסטים אודות חייהם.
מחקרים

בשנת 2018, איריס שנייד, חברת אס"י ותיקה, פרסמה תזה בנושא הקהילה והתרבות האוטיסטית.
להקת Funky Shunky

בשנת 2019, הוקמה להקה ישראלית בשם "funky shunky", הלהקה היחידה בארץ שכל חבריה מצהירים על עצמם שהם על הספקטרום האוטיסטי. חלק מחברי הלהקה - חן גרשוני, אסף מרקוביץ ועומרי בזלט - הם גם חברי אס"י.
ראו גם

אוטיזם
מגוון נוירולוגי
אוטיזם בתפקוד גבוה
קהילה אוטיסטית
תנועת הזכויות האוטיסטית
תרבות אוטיסטית
הערות שוליים

↑  סולה שלי, קהילה אוטיסטית: מה, למה ואיך
↑  חברי אס"י, "בחן/י את עצמך בעזרת מבחן AQ", באתר מהאתר של אס"י, ‏תאריך לא ידוע (ארכיון)
↑  חברי אס"י, "קהילה אוטיסטית – מה, למה ואיך?", באתר מהאתר של אס"י, ‏תאריך לא ידוע (ארכיון)
↑  חברי אס"י, "פעילות אס"י – מבוא", באתר מהאתר של אס"י, ‏תאריך לא ידוע (ארכיון)
↑  חברי אס"י, "אס"י: מטרות ועקרונות מנחים לפעילות", באתר מהאתר של אס"י, ‏תאריך לא ידוע(הקישור אינו פעיל)
↑  חברי אס"י, אס"י - קהילת אנשי הספקטרום האוטיסטי בישראל, באתר מהאתר של אס"י, ‏תאריך לא ידוע (ארכיון)
1 2  אנונימי,, "אוטיסטיכנס 2019 - התכנית המלאה", באתר מהאתר של עמותת אלו"ט, ‏הועלה לאתר באוקטובר 2019 (לפי ה URL)
1 2  אס"י - קהילת אנשי הספקטרום האוטיסטי בישראל, באתר www.facebook.com
↑  הזמנה להשתתף במחקרי הדמיה מוחית, בעמוד הפייסבוק של אס"י – קהילת אנשי הספקטרום האוטיסטי בישראל, 5 במרץ 2019
↑  חברי אס"י, "פוסט המפרסם את הספר של מורדי בן חמו, "אוטיזם, קוסקוס ורוק אנד רול", באתר מהאתר פייסבוק, ‏22.9.2019
↑  חברי אס"י, פוסט על חייה של אוטיסטית בשם ליה לוי, כאנקדוטה למקרה אוטיזם שהדף שיתף,, באתר מהאתר פייסבוק, ‏19.2.2019
1 2  מהאתר פייסבוק, [הדף הרשמי של אס"י - קהילת אנשי הספקטרום האוטיסטי בישראל חברי אס"י], באתר מהאתר פייסבוק, ‏עדכני ל 8.7.2020
↑  אין כותב, החברים בקבוצת הפייסבוק "המגוון האוטיסטי - הקבוצה הסגורה" - שם רואים שחן גרשוני ואסף מרקוביץ רשומים בקבוצה על סטטוס של מנהלים, באתר מהאתר פייסבוק, ‏נכון ל 8.7.2020
↑  אין כותב, אודות הקבוצה "המגוון האוטיסטי - הקבוצה הסגורה", שם רואים את תאריך הקמתה,, באתר מהאתר פייסבוק, ‏נכון ל 8.7.2020
↑  ערוץ כאן 11, "סליחה על השאלה עונה 2 ❓ | אוטיסטים - שידור בכורה ביוטיוב! 🔥", באתר מהאתר יוטיוב, ‏1.8.2019
↑  ממפיקי ערוץ כאן 11, "על הרצף | החיים עם אוטיזם" - פליליסט של סרטונים על אוטיזם, שחלקם מהווים כל הפרקים המלאים של הסדרה "אחד ממאה", באתר מיוטיוב, ‏נכון ל 8.7.2020
↑  אין כותב, דף הפייסבוק הרשמי של funcky shunky, בו אסף מרקוביץ מופיע בתמונת הנושא של הדף, באתר מהאתר פייסבוק, ‏עדכני ל 8.7.2020
↑  מאת הדף הרשמי של נציבות שוויון זכויות לאנשים עם מוגבלות, פוסט מאת הנ"ל על להקת funky shunky שמאזכר את חן גרשוני ואסף מרקוביץ, באתר מהאתר פייסבוק, ‏18.11.2019
↑  לא ידוע, דף תוכנית הכנס "כנס לציון היום הבינלאומי לשיוויון זכויות לאנשים עם מוגבלויות", בו מצוינת להקת funcky shunky כחלק מהכנס וחן גרשוני ואסף מרקוביץ מופיעים שם כחברי הלהקה, באתר מהאתר של משרד המשפטים, ‏1.12.2019 (לפי ה URL)
↑  לא ידוע, התוכנית המלאה של הכנס לשיוויון זכויות של אנשים עם מוגבלויות, גם בה מצוינת להקת funcky shunky, כאשר חן גרשוני הוא על הכלים האתניים, אסף מרקוביץ על התופים, ועמרי בזלט על הגיטרה בס, באתר מהאתר של המכון הישראלי להנגשה קוגניטבית, ‏26.12.2019 (לפי ה URL)
האנק גרין

| --- | --- |

האנק גרין, 2023
 לידה:  5 במאי 1980 (בן 44) ברמינגהאם, ארצות הברית 
 שם לידה:  William Henry Green II 
 מדינה:  ארצות הברית 
 מקום מגורים:  מיזולה 
 השכלה:  מכללת אקרד  אוניברסיטת מונטנה  תיכון ווינטר פארק 
 תקופת הפעילות:  מ-2007 
 השקפה דתית:  אתאיזם 
 בן או בת זוג:  Katherine Green (2006–?) 
 hankgreen.com  ecogeek.org  hankandjohn.com
 
ויליאם הנרי "האנק" גרין II (באנגלית: William Henry "Hank" Green II, נולד ב-5 במאי 1980) הוא יזם אמריקאי, מוזיקאי, מחנך, מפיק, וולוגר. הוא מוכר בעיקר בזכות ערוץ היוטיוב "Vlogbrothers" אותו הקים יחד עם אחיו ג'ון. הוא ידוע גם עבור יצירה והנחיה של ערוצי יוטיוב חינוכיים בשם "Crash Course" ו־"SciShow".
יחד עם אחיו ג'ון, גרין יצר את כנס "VidCon" שהוא הכנס הגדול ביותר בעולם העוסק בסרטונים מקוונים. גרין יצר גם את NerdCon: Stories, שהוא כנס העוסק בסיפור סיפורים. האנק הוא המייסד של גילדת יוצרי הרשת, מייסד-שותף של החברה "DFTBA Records" ושל חברת המשחקים "DFTBA Games", ומייסד חברת הפקת הסרטונים "Pemberley Digital", אשר מייצרת גרסאות עיבוד לוולוגים לרומנים קלאסיים הנמצאים ברשות הציבור.
ראשית חייו

גרין נולד בברמינגהאם, אלבמה, ולאחר מכן משפחתו עברה לעיר אורלנדו שבפלורידה, בה הוא גדל. גרין סיים את לימודיו בתיכון "Winter Park" בשנת 1998, ולאחר מכן קיבל תואר ראשון בביוכימיה מקולג' אקקרד ותואר שני בלימודי סביבה מאוניברסיטת מונטנה.
Vlogbrothers > Brotherhood 2.0 (2007)

מ־1 בינואר עד 31 בדצמבר 2007, התעסקו גרין ואחיו ג'ון בפרויקט ולוגים שנקרא "Brotherhood 2.0". הפרויקט המקורי היה פעיל בכל ימות השבוע במשך כל השנה, כשבמסגרתו נמנעו האחים מכל תקשורת מבוססת טקסט ובמקום זאת שוחחו על ידי ולוגים יומיים, אשר הועמדו לרשות הציבור באמצעות YouTube בערוץ Vlogbrothers.
פרויקטי אינטרנט נוספים > Project for Awesome

ב-2007, ג'ון והאנק הציגו את פרויקט הצדקה השנתי שכותרתו Project for Awesome) P4A), פרויקט שבו משתמשי YouTube יוצרים סרטוני וידאו לקידום ארגונים צדקה או ארגונים ללא מטרת רווח על פי בחירתם. העלאת הסרטונים מתרחשת בדרך כלל ב-17–18 לחודש דצמבר. סכומי הכסף המגויסים בכל שנה הולכים וגדלים (עם היוצא מן הכלל של 2011). ב-2015 גויסו 1,546,384 דולרים.
פרויקטי אינטרנט נוספים > קורס מזורז (Crash Course)

בינואר 2012 האנק וג'ון גרין יצרו את ערוץ היו-טיוב החינוכי Crash Course כחלק מיוזמת ערוצי המקור. בערוץ ישנם מספר קורסים חינוכיים המתבססים על תוכנית הלימודים בבית הספר התיכון. הנושאים הראשונים היו ביולוגיה והיסטוריה עולמית. האחים גרין רואים בערוץ כהקדמה או מבוא לנושאי הלימוד אשר נועדו להלהיב את התלמידים ללמידה ולא כניסיון להחליף את חומרי הלימוד המסורתיים. המטרה שלהם היא ליצור כלים שיאפשרו אינטראקציה איכותית יותר בכיתת הלימוד, מתוך שאיפה שבבוא היום הערוץ יקיף את כל התכנים בתוכנית הלימוד.
פרויקטי אינטרנט נוספים > SciShow

גרין יצר את ערוץ היוטיוב המדעי SciShow בינואר 2012. הערוץ מציג סדרות של סרטונים המתמקדים במספר שדות מדעיים כמו כימיה, פיזיקה וביולוגיה. הוא מכיל גם ראיונות ותוכניות טריווייה עם מומחים בתחומים שונים. גרין שואף לכך שהתכנים של הערוץ יהיו נגישים לציבור כדי לשנות את התפיסה הרווחת שהמדע הוא תחום קשה מיסודו.
פרויקטי אינטרנט נוספים > VidCon

VidCon הוא כנס שנתי העוסק בנושא הסרטונים המקוונים. יחד עם אחיו ג'ון, האנק ייסד את VidCon כתגובה לקהילה הגדלה שנוצרה סביב יצירת סרטונים מקוונים.
האירוע מושך אליו הרבה יוצרי סרטונים פופולריים ביוטיוב יחד עם מעריציהם ומאפשר לחברי הקהילה להיפגש. האירוע כולל גם כינוס תעשייתי עבור אנשים ועסקים העובדים בתחום הסרטונים המקוונים.
Journey to the Microcosmos

בשנת 2019 הושק ערוץ יוטיוב Journey to the Microcosmos שמוקדש למיקרואורגניזמים שונים. המוזיקה לערוץ נכתבה על ידי אנדרו הואנג.
חיים אישיים

גרין גר במיסולה, מונטנה עם אשתו קתרין גרין. הוא אובחן כחולה בקוליטיס כיבית ב-2006.
להאנק וקתרין נולד בן ראשון בשם אורין בסוף אוקטובר 2016. ב-20 במאי 2023 פרסם כי הוא חולה בלימפומה של הודג'קין.
גרין הוא אתאיסט וביסקסואל.
פילמוגרפיה

| שנה | כותרת | תפקיד> מנחה | תפקיד> כותב | תפקיד> מפיק | תפקיד> מפיק בפועל | הערות |
| --- | --- | --- | --- | --- | --- | --- |
| 2012–present | SciShow | כן | כן |  | כן | בהנחיית גרין יחד עם Michael Aranda |
| 2012 | Crash Course: World History |  |  |  | כן | בהנחיית ג'ון גרין |
| 2012 | Crash Course: Biology | כן | כן |  | כן | הנחה 40 פרקים |
| 2012–2013 | יומני ליזי בנט |  | כן |  | כן | Co-creator; writer (2 episodes); editor; based on Pride and Prejudice by Jane Austen |
| 2012–2013 | Crash Course: Ecology | כן | כן |  | כן | הנחה 12 פרקים |
| 2012–2013 | Crash Course: English Literature |  |  |  | כן | בהנחיית ג'ון גרין |
| 2013–2014 | The Brain Scoop |  |  |  | כן | בהנחיית Emily Graslie; currently produced by The Field Museum |
| 2013–2014 | Crash Course: U.S. History |  |  |  | כן | בהנחיית ג'ון גרין |
| 2013–2014 | Crash Course: Chemistry | כן | כן |  | כן | Host (46 episodes) |
| 2013–present | mental_floss: List Show |  |  | כן |  | בהנחיית ג'ון גרין |
| 2013 | Welcome to Sanditon |  |  |  | כן | מבוסס על Sanditon של Jane Austen |
| 2013–present | Sexplanations |  |  |  | כן | בהנחיית Lindsey Doe |
| 2013–2014 | Emma Approved |  |  |  | כן | Based on Emma by Jane Austen |
| 2014 | Crash Course: Psychology | כן |  |  | כן | הנחה 40 פרקים |
| 2014 | Crash Course: Literature 2 |  |  |  | כן | בהנחיית ג'ון גרין |
| 2014–present | How to Adult |  |  |  | כן | בהנחיית T. Michael Martin and Emma Mills |
| 2014–present | SciShow Space | כן |  |  | כן | בהנחיית גרין, Reid Reimers ו-Caitlin Hofmeister |
| 2014–present | Animal Wonders |  |  |  | כן | בהנחיית Jessi Knudsen Castañeda |
| 2014–2015 | Crash Course: World History 2 |  |  |  | כן | בהנחיית ג'ון גרין |
| 2014 | Frankenstein, MD |  |  |  | כן | Based on Frankenstein by Mary Shelley |
| 2014–2015 | Crash Course: Big History | כן |  |  | כן | בהנחיית האנק גרין, ג'ון גרין ו-Emily Graslie |
| 2014–present | mental_floss: Big Questions |  |  | כן |  | בהנחיית Craig Benzine |
| 2014–2016 | mental_floss: Misconceptions |  |  | כן |  | בהנחיית Elliott Morgan |
| 2015 | Crash Course: Anatomy & Physiology | כן |  |  | כן | Host (47 episodes) |
| 2015–2016 | Crash Course: Astronomy |  |  |  | כן | בהנחיית Phil Plait |
| 2015–2016 | Crash Course: U.S. Government & Politics |  |  |  | כן | בהנחיית Craig Benzine |
| 2015–2016 | Crash Course Kids: Science |  |  |  | כן | בהנחיית Sabrina Cruz |
| 2015–present | SciShow Kids |  |  |  | כן | בהנחיית Jessi Knudsen Castañeda |
| 2015 | Crash Course: Intellectual Property |  |  |  | כן | בהנחיית Stan Muller |
| 2015–present | Cereal Time |  |  |  | כן | בהנחיית Charlie McDonnell and Jimmy Hill |
| 2015–present | Titansgrave: The Ashes of Valkana |  |  |  |  | Cast member: Aankia |
| 2015–present | Crash Course: Economics |  |  |  | כן | בהנחיית Adriene Hill and Jacob Clifford |
| 2015–present | The Financial Diet |  |  |  | כן | בהנחיית Chelsea Fagan and Lauren Van Hage |
| 2016–present | Crash Course: Philosophy | כן |  |  | כן | מנחה |
| 2016–present | Crash Course: Physics |  |  |  | כן | בהנחיית Shini Somara |
| 2016–present | Crash Course: Games |  |  |  | כן | בהנחיית Andre Meadows |
דיסקוגרפיה

אלבומים:
So Jokes (2008)
This Machine Pwns n00bs (2009)
Ellen Hardcastle  (2011)
Incongruent  (2014) (as Hank Green and The Perfect Strangers)
אלבומים חיים:
I'm So Bad at This: Live! (2009)
Tour de Nerdfighting  (2012)
Extended Plays:
Thinking About Christmas Songs (2013) (only available from the 2013 P4A)
מופיע גם ב:
Wrock for Darfur (2008)
DFTBA Records, Volume One (2009)
C4N'7 R3M1X35 (2010)
DFTBA Records, Volume Two (2010)
DFTBA Records, Volume Three (2012)
יששכר באהליך

לוגו רשת הכוללים יששכר באהליך
יששכר באהליך היא רשת ליטאית של כוללי אברכים, ובה כ-36 סניפים בישראל (נכון ל-2019).
בראש הרשת עומד הרב אלחנן ויסבורד.
שם הרשת נגזר מהסכם יששכר וזבולון, הנלמד מהפסוק:"וְלִזְבוּלֻן אָמַר שְׂמַח זְבוּלֻן בְּצֵאתֶךָ וְיִשָּׂשׂכָר בְּאֹהָלֶיךָ".
הקמת הרשת

רשת הכוללים יששכר באהליך הוקמה בשנת תשס"ד בשכונת רמה א' בעיר בית שמש. הסניף הראשון של הרשת היה כולל אברכים קטן שנקלע לקשיים ועמד בפני סגירה, הרב אלחנן ויסבורד נטל על כתפיו את הוצאות הכולל בהוראת הרב אהרן לייב שטינמן. בהמשך השנים הוקמו סניפים נוספים בכל רחבי הארץ כאשר חלק ניכר מהם היו כוללי אברכים שנקלעו למשבר כספי וצורפו לרשת הכוללים כדי שיוכלו להמשיך להתקיים.
נכון ל-2016 מונה הרשת למעלה מ-2500 אברכים בכל סניפי הרשת ונחשבת לרשת הכוללים הגדולה בישראל.
למרות היותה רשת כוללים גדולה, גובה המלגה הניתן לאברכים מדי חודש נחשב גבוה יחסית ועומד על 2100 ש"ח (בסה"כ) לאברך, בלא קשר לגובה ההשתתפות של משרד החינוך.
הסניפים ברחבי הארץ

סניפי רשת הכוללים פרוסים ביישובים: ירושלים, בני ברק, מודיעין עילית, בית שמש, ביתר עילית, אלעד, פתח תקווה, כרמיאל, נתיבות, אור יהודה, אופקים, רכסים, עפולה וסביון. בחלק מן הערים הגדולות יש לרשת מספר סניפים מרכזיים.
בשנת תשע"ז פתחה הרשת סניף ראשון מעבר לים בעיר ניו ג'רזי.
באפריל 2014 נקלעה הרשת למשבר חמור, כאשר לאחר הקיצוצים בתקציבי האברכים לא שולמו המלגות לאברכי הרשת במשך ארבעה חודשים. הנהלת הרשת הודיעה כי תסגור חלק מן הסניפים בשל אי יכולתה לעמוד בהתחייבויות. אולם לאחר שבועיים, הושגה תרומה שאפשרה את המשך קיום הרשת ואף את הגדלת סניפי הרשת.
בשנת תשע"ז התקשתה רשת הכוללים שוב לשלם את המלגות לאברכים, ונוצר איחור של עשרה חודשים לכ- 1400 אברכים שהם כשני שלישים מכלל האברכים בכולל, כאשר כ-800 אברכים אחרים מוחזקים על ידי תורמים קבועים אשר כל תורם מחזיק כולל אחר ואותם כוללים קיבלו את משכורתם בזמן. ולקראת סוף השנה הצליח ראש הכולל לגייס חלק גדול מהכסף, המספיק לשבעה חודשי איחור, וחילק את המלגות לאברכים.
הערות שוליים

↑  ספר דברים, פרק ל"ג, פסוק י"ח
↑  משבר: 'יששכר באהליך' סגרה חלק מהכוללים
↑  "רשת כוללים 'יששכר באהלך' ניצלה מקריסה - כיכר השבת". כיכר השבת. נבדק ב-2017-12-14.
| --- | --- |
בקרת זהויות :  NLI: 987007416267405171